बॉलीवुड एक्ट्रेस ने सरकार पर साधा निशाना, बोलीं- नागरिकों की बात सुनने के बजाए दंगे की स्थिति पैदा करने...  
बॉलीवुड एक्ट्रेस सयानी गुप्ता ने ट्वीट कर सरकार पर साधा निशाना
एक्ट्रेस ने कहा कि नागरिकतों की बात सुनने की बजाय दंगे..
सयानी गुप्ता का ट्वीट सोशल मीडिया पर हुआ वायरल
नागरिकता संशोधन बिल (Citizenship Amendment Act) को लेकर पूरे देश में विरोध प्रदर्शन जारी है. बीते दिन दिल्ली के साथ-साथ बैंगलूरू, मुंबई और उत्तर प्रदेश के कई जिलों में भी नागरिकता संशोधन बिल को लेकर विरोध प्रदर्शन किया गया. प्रदर्शन के बीच यूपी और अहमदाबाद में कई जगह हिंसा भी हुई. इस मामले को लेकर हाल ही में बॉलीवुड एक्ट्रेस सयानी गुप्ता (Sayani Gupta) ने सरकार पर निशाना साधा है. उन्होंने अपने ट्वीट के साथ एक फोटो भी शेयर की है, जिसमें कुछ लोग हाथों में डंडे और बीजेपी का झंडा लिए दिखाई दे रहे हैं. इस फोटो को शेयर करते हुए एक्ट्रेस ने कहा कि सरकार इतनी अड़ियल क्यों है? सयानी गुप्ता का यह ट्वीट सोशल मीडिया पर खूब वायरल हो रहा है. 
This is not just a political struggle. This is a Social struggle. Why is the government so obstinate that they choose to use police brutality and government hired goons to create rioting situations rather than listening to the millions of citizens opposing this Act? #CAAProtestspic.twitter.com/We3cD8PsrW

अपने ट्वीट में एक्ट्रेस सयानी गुप्ता (Sayani Gupta) ने सरकार (Government) को लेकर ट्वीट करते हुए लिखा, "यह केवल राजनीतिक संघर्ष नहीं है. यह एक सामाजिक संघर्ष है. ये सरकार इतनी अड़ियल क्यों है कि वह इस अधिनियम (Citizenship Amendment Act) का विरोध करने वाले लाखों नागरिकों की बातें सुनने के बजाय पुलिस बर्बरता और सरकार द्वारा लाए गुंडों का इस्तेमाल कर दंगे पैदान करना चाह रही है." सयानी गुप्ता का यह ट्वीट सोशल मीडिया पर जमकर वायरल हो रहा है, साथ ही लोग इस पर खूब प्रतिक्रियाएं भी दे रहे हैं. 
बता दें कि बीते दिन उत्तर प्रदेश (Uttar Pradesh) की राजधानी लखनऊ (Lucknow) और राज्य के कई इलाकों में हिंसा हुई. इस पर सीएम योगी आदित्यनाथ (CM Yogi Adityanath) ने कहा कि राज्य में सरकारी संपत्ति को जिसने नुकसान पहुंचाया है उसकी संपत्ति जब्त की जाएगी और इसी संपत्ति को बेचकर इस नुकसान की भरपाई की जाएगी. उन्होंने कहा कि ऐसे लोगों की पहचान की जा रही है. योगी आदित्यनाथ ने विपक्षी पार्टियों पर राज्य में हिंसा फैलाने का आरोप भी लगाया है. योगी आदित्यनाथ ने कहा कि इन पार्टियों ने राजनीति की रोटी सेंकने के चक्कर में महाबंदी के नाम पर पूरे देश को आगजनी में झोंकने का काम किया है.